
RAPORT DE SPECIALITATE

privind acordarea Titlului de Cetăţean de Onoare al Municipiului Timişoara 
domnului Ion Mătăsaru



Având în vedere Referatul de aprobare al proiectului de hotărâre nr SC2020 – _______ din 16.07.2020, al Primarului Municipiului Timișoara și Proiectul de hotărâre privind acordarea Titlului de Cetăţean de Onoare al Municipiului Timişoara domnului Ioan Mătăsaru, 

Facem următoarele precizări:

Având în vedere adresa cu nr . SC2020-015874 din 14.07.2020, a domnului Dan Diaconu – viceprimar al municipiului Timișoara;
În conformitate cu Regulamentul pentru acordarea Titlului de „Cetăţean de Onoare al Municipiului Timişoara”, aprobat prin HCL nr.138 din data de 18.10.2016;
Având în vedere prevederile 129 alin.(13) din OG. 57/2019 - privind Codul administrativ 
În temeiul art. 139 din din OG. 57/2019 - privind Codul administrativ;

Ioan Mătăsaru s-a născut la 09 aprilie 1943 la Luduş (jud. Mureş) și este absolvent atât al Conservatorului din Bucureşti, cât și al Conservatorului de la Roma.

După absolvirea Conservatorului din Capitală, domnul Ioan Mătăsaru a plecat în Italia unde și-a continuat studiile muzicale. A revenit în tara, unde începe sa lucreaze ca profesor de muzica, iar în 1976 s-a mutat la Timisoara.

În România personalitatea domnului Ioan Mătăsaru este legata de formarea și dezvoltarea grupului Flores din Timișoara, între anii 1979 şi 1993. Sub bagheta si indrumarea maestrului Flores devine cel mai important grup muzical de copii al Romaniei. Multe personalitați ale lumii muzicale actuale, cu originea în Timișoara, au avut la baza formarea în grupul Flores.

În anul 1993 revine în Italia, unde s-a ocupat de pedagogie muzicală, infiintând și grupul Il Piccolo Coro. 
A fost distins cu titlul de “Cetăţean de Onoare” al orașului Giulianova, iar provincia Teramo alege ca imn piesa compusă de maestru “Cantec de dragoste pentru Teramo”

Maestrul Mătăsaru este o personalitate de prim rang atât a comunității muzical – artistice Românești şi Timișorene cât și a comunității muzical – artistice a provinciei Teramo din Italia.

În concluzie, având în vedere întreaga carieră muzical – artistică,  conferirea  Titlului de Cetăţean de Onoare al Municipiului Timişoara domnului Ioan Mătăsaru, ar răsplăti întreaga sa activitate și ar contribui la promovarea Municipiului Timişoara.

Având în vedere prevederile legale expuse în prezentul raport, apreciem că proiectul de hotărâre privind conferirea Titlului de Cetăţean de Onoare al Municipiului Timişoara domnului Ioan Mătăsaru, îndeplineşte condiţiile pentru a fi supus dezbaterii şi aprobării plenului consiliului local. 

